Diari Oficial de la Generalitat Valenciana


Sumari del DOGV 5542, del 26-06-2007 (2007/8290)

RESOLUCIÓ de 6 de juny de 2007, de la Direcció General de Treball i Seguretat Laboral, per la qual es disposa el registre i la publicació de l'Acord d'Adhesió de l'Empresa Valenciana d'Aprofitament Energètic de Residus, SA, Vaersa, al II Conveni Col·lectiu per al Personal Laboral al Servici de l'administració de la Generalitat Valenciana (Codi 8000272).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8290


Data del document
:   06-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa pública
    * conveni col·lectiu

RESOLUCIÓ de 6 de juny de 2007, de la Direcció General de Treball i Seguretat Laboral, per la qual es disposa el registre i la publicació de l'Acord d'Adhesió de l'Empresa Valenciana d'Aprofitament Energètic de Residus, SA, Vaersa, al II Conveni Col·lectiu per al Personal Laboral al Servici de l'administració de la Generalitat Valenciana (Codi 8000272). [2007/8290]  
Vist el text de l'Acord d'Adhesió de l'Empresa Valenciana d'Aprofitament Energètic de Residus, SA, Vaersa, al II Conveni Col·lectiu per al Personal Laboral al Servici de l'administració de la Generalitat Valenciana, subscrit per la Comissió Negociadora el dia 16 de maig de 2007, que està integrada per representats de l'empresa, i per part dels treballadors, per membres de la representació unitària, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:  
Primer   
Ordenar que siga inscrit en el Registre de Convenis Col·lectius de Treball d'esta direcció General, amb notificació a la Comissió Negociadora, i que siga dipositat el text original de l'acord.  
Segon  
Disposar que siga publicat en el Diari Oficial de la ComunitatValenciana.  
València, 6 de juny de 2007.- El director general de Treball i Seguretat Laboral: Román Ceballos Sancho.   
Acta 25 d'acord de finalitzaciö de negociacions del IV Conveni Col·lectiu de l'empresa Vaersa (Valenciana d'Aprofitament Energètic de Residus, SA) i ratificació de l'adhesió al II Conveni Col·lectiu per al Personal Laboral al Servei de l'administració autonòmica  
València, 16 de maig del 2007, a les 12 h es reuneixen a la seu de Vaersa:  
Per l'empresa  
Juan M. Bellver Ribes (director general)  
Ana Bayarri Llorens (cap de Recursos Humans)  
Vicente Bru Parra (assessor laboral)  
Per la conselleria de Territori i Habitatge  
Esteban González Pons (president del Consell d'Administració de Vaersa)  
Per la part social:  
Antonio Santo Juan. FSP-UGT  
Comissió Negociadora  
Damià Roig Equey. FSP-UGT  
Victor Codina Canet. FSP-UGT  
Jaume V. Castelló Escrig. CC.OO  
Cristina Verdugo Martí. CC.OO  
Per les centrals sindicals  
Javier Armesto Bartolomé. CC.OO  
Vicente Pons Sentana USO-CV  
Javier Redomer (responsable del Departament de Medi Ambient) FSP-UGT  
Exposen  
En la passada reunió del dia 24 de juliol del 2006, (acta núm. 24), de la Comissió Negociadora de Vaersa, es va expressar la voluntat de les parts d'acordar l'adhesió de Vaersa al II Conveni Col·lectiu per al Personal Laboral de l'administració Autonòmica. Vaersa no està afectada per cap altre conveni col·lectiu en vigor.  
Segons consta en l'esmentada acta núm. 24, aquest acord d'adhesió quedava supeditat a l'aprovació per part del Consell d'Administració de Vaersa i, en tot cas, als preceptius informes de la conselleria d'Economia, Hisenda i Ocupació.  
D'altra banda, amb data 31 de juliol del 2006, el Consell d'Administració de Vaersa va ratificar favorablement l'esmentat acord d'adhesió.  
Així mateix, en data 18 d'abril del 2007, la conselleria d'Economia, Hisenda i Ocupació emet el preceptiu informe d'autorització de despesa, pel qual, en l'apartat primer, emet informe favorable l'adhesió de Vaersa a la totalitat del II Conveni col·lectiu del personal al servei de la Generalitat Valenciana, amb efecte de primer de gener del 2008, amb la condició, entre altres, que en l'Acord d'adhesió es reflectisca, necessàriament, el detall dels imports d'autorització de la despesa assenyalats en l'esmentat informe.  
Per tot això, i basant-se en tot l'anterior  
Acorden  
Primer. L'empresa Valenciana d'Aprofitament Energètic de Residus, SA (Vaersa) s'adhereix en la seua totalitat al II Conveni col·lectiu del personal laboral al Servei de l'administració autonòmica, publicat en el DOGV de data 12 de juny de 1995 i acords en desenvolupament i millora. Actualment en vigor. I amb efecte des de l'1 de gener del 2008.  
Segon. La part social de la Comissió Negociadora ha sigut autoritzada, en reunió del plenari dels membres dels comités d'empresa de València, Castelló i Alacant, per a la firma de l'esmentada adhesió.  
Tercer. Aquesta adhesió s'estendrà de forma automàtica a tots aquells acords que estiguen vigents o adopten els òrgans competents en desenvolupament i interpretació del conveni objecte d'aquest acord. Com també de totes les millores que sobre aquest s'acorden per al personal laboral al servei de l'administració autonòmica en la seua respectiva unitat de negociadora, sempre que siguen ratificades per Vaersa.  
Quart. Les referències fetes en el II Conveni als òrgans superiors de funció pública, com també a la resta de responsables competents en matèria de personal o qualsevol altra, s'entendran referides, si és el cas, als equivalents en Vaersa.  
Cinqué. Segons l'apartat primer, a) del preceptiu informe d'autorització de despesa, l'import màxim de les modificacions retributives serà de 1.828.173 euros (en xifres de retribucions 2006), segons detall de variacions en la classificació de cadascun dels llocs remés per la Direcció General de Vaersa i la conselleria de Territori i Habitatge.  
Sisé. La Comissió Negociadora de Vaersa adoptarà totes aquelles mesures d'aplicació que siguen necessàries per a la plena aplicació del II Conveni col·lectiu per al personal laboral al servei de l'administració autonòmica i resoldrà el procediment d'adaptació de les referides condicions a tots els treballadors de Vaersa.  
Seté. Tramitar aquest acord d'adhesió davant de l'autoritat laboral competent. Per a la qual cosa s'encomana a Ana Bayarri, cap de Recursos Humans de Vaersa, perquè realitze els tràmits necessaris.  
I en prova de conformitat, firmen en vuit exemplars originals en el lloc i la data de l'encapçalament.